b'\n_START_ARTICLE_\nJohan Peter Str\xc3\xb6mberg\n_START_SECTION_\nBiografi\n_START_PARAGRAPH_\nJohan Peter Str\xc3\xb6mberg var s\xc3\xb8nn av tobakksmakeren Anders Olofsson Str\xc3\xb6mberg og Ulrica Sophia Bourchell. Han giftet seg i 1797 i Norrk\xc3\xb6ping med danseren Maria Christina Sophia Ehrnstr\xc3\xb6m (ca. 1776-17. september 1853). _NEWLINE_Han debuterte i Nyk\xc3\xb6ping 1793 i E. M. Wederborgs teatertrupp. Mange av de svenske teatertruppene bes\xc3\xb8kte ogs\xc3\xa5 Norge, der teatervirksomheten i hovedsak begrenset seg til privat amat\xc3\xb8rteater, og han opptr\xc3\xa5dte i Norge f\xc3\xb8rste gangen i 1803. Han medvirket i flere trupper og drev egne teatre i Uddevalla 1798\xe2\x80\x9399, i Nyk\xc3\xb6ping 1800\xe2\x80\x9302 og i G\xc3\xb6teborg 1813\xe2\x80\x9315. Han og hans kone drev undervisning i dans og drama i Trondheim 1803-04 og 1805, i Kristiansund 1804-05 og i Det Dramatiske Selskab i Oslo 1806-09. Han fikk i 1809 tillatelse til \xc3\xa5 grunnlegge et teater i Oslo; han ville grunnlegge et norsktalende teater med norske akt\xc3\xb8rer, hvilket han tilslutt p\xc3\xa5begynte i 1824. Han ville utdanne norske skuespillere, og oppn\xc3\xa5dde etableringen av en dramaskole \xe2\x80\x93 Norges f\xc3\xb8rste \xe2\x80\x93 i 1825, og i 1827 \xc3\xa5pnet teateret. Han fikk dog kritikk for de d\xc3\xa5rlige utdannede akt\xc3\xb8rene, og ble tvunget til \xc3\xa5 ansette danske skuespillere. 4. november 1827 oppf\xc3\xb8rte han dog sitt stykke Fredsfesten om den svensk-norske unionen, hvilket oppr\xc3\xb8rte b\xc3\xa5de kongen og nordmennene. Han gikk i konkurs i 1828, og teateret ble overtatt av dansker. Han d\xc3\xb8de fattig i 1834. Teateret overlevde dog som Norges nasjonalscene, kjent som Christiania Theater, Norges f\xc3\xb8rste offentlige teater.'